**Σύντομο ιστορικό και παρουσίαση των διμερών συνεργασιών.**

**Ελλάδα-Ρωσία**

Η ελληνο–ρωσική συνεργασία στην Ε&Τ βασίζεται στη διμερή Συμφωνία Οικονομικής, Βιομηχανικής, Τεχνολογικής και Επιστημονικής Συνεργασίας που υπεγράφη στην Αθήνα, στις 30.6.1993 και τέθηκε σε ισχύ, στην Ελλάδα, με τον Νόμο 2249/5.11.1994 (ΦΕΚ 187/Α’/10.11.1994).

**1995-2006**

Έκτοτε υπεγράφησαν τρία (3) Πρωτόκολλα Ε&Τ συνεργασίας.

* Το 1ο Πρωτόκολλο υπεγράφη στις 18 Μαΐου 1999 και προσδιόρισε το πλαίσιο και τις διαδικασίες των προσεχών κοινών Προκηρύξεων
* Το 2Ο Πρωτόκολλο υπεγράφη στις 30 Ιανουαρίου 2002 στην Μόσχα και εγκρίθηκαν 19 κοινά έργα, συνολικού προϋπολογισμού 371.997 €
* Το 3ο Πρωτόκολλο υπεγράφη στις 3.12.2004, στην Αθήνα κι εγκρίθηκαν 16 έργα, συνολικού προϋπολογισμού 236.790€

**2006-2011**

Παρά τις προσπάθειες που έγιναν εκατέρωθεν για την συνέχιση της συνεργασίας αυτής, τεχνικο-διοικητικές και οικονομικές/χρηματοδοτικές μεταβολές και στις δυο χώρες εμπόδισαν την περαιτέρω συνεργασία, αν και υπήρξαν διμερείς συναντήσεις στα έτη 2006, 2007, 2008 και 2011.

**2014-2015**

Στις 12/13.3.2014 έγινε κοινή συνεδρίαση της Ομάδας Εργασίας των δύο αρμοδίων Υπουργείων, στην Αθήνα, και προτάθηκαν για την μελλοντική κοινή Προκήρυξη οι επιστημονικοί τομείς:

* Life science (including Health research and Biotechnology)
* Nanotechnology
* ICT
* Environmental research
* Energy and Energy efficiency

Στις 19.11.2015, έγινε νέα κοινή συνεδρίαση της Ομάδας Εργασίας των δύο αρμοδίων Υπουργείων, με Skype, ενώ από την ελληνική πλευρά προτάθηκαν 2 νέες θεματικές περιοχές:

* Quantum Technologies (Κβαντικές Τεχνολογίες) και
* Technologies Humanities with the emphasis in the cultural heritage (Ανθρωπιστικές Επιστήμες με έμφαση στην πολιτιστική κληρονομιά).

**2016 και εντεύθεν**

1. στις 1.4.2016 υπεγράφη MoU για τις Κβαντικές Τεχνολογίες μεταξύ του Αναπληρωτή Υπουργού Έρευνας & Καινοτομίας καθ. Κ. Φωτάκη και της Υφυπουργού Εκπαίδευσης και Επιστήμης της Ρωσίας κας Ludmila Ogorodova
2. Ολοκληρώθηκε και υπεγράφη από τον Αναπληρωτή Υπουργό Έρευνας & Καινοτομίας καθ. Κ. Φωτάκη και την Υπουργό Εκπαίδευσης και Επιστήμης της Ρωσίας κας Olga Vasilyeva, στις 11.11.2016, η νέα Συμφωνία που θα διέπει την υλοποίηση ερευνητικών και τεχνολογικών δραστηριοτήτων μεταξύ των δύο χωρών μετά την επικύρωσή της.
3. Οι 2 πλευρές επεξεργάζονται ένα Μνημόνιο Κατανόησης (MoU) για την συνεργασία τους στον τομέα της ανάπτυξης και εκμετάλλευσης εγκαταστάσεων λέιζερ ισχύος πεταβάτ και εξαβάτ και των δευτερογενών πηγών ακτινοβολίας που παράγονται από αυτά ώστε να συνδυάσουν τις προσπάθειες της Ελληνικής Δημοκρατίας και της Ρωσικής Ομοσπονδίας για την από κοινού ανάπτυξη και εκμετάλλευση της διεθνούς ερευνητικής υποδομής XCELS (Exawatt Center for Extreme Light Studies).
4. Η επόμενη νέα κοινή Προκήρυξη δημοσιεύθηκε στις 21.12.2016 και αφορούσε στον τομέα των Κβαντικών Τεχνολογιών. Ο συνολικός προϋπολογισμός της προκήρυξης ανήλθε σε 2.000.000€ (έως 500.000 €/έργο) και εγκρίθηκαν 4 υποέργα τα οποία είναι σε υλοποίηση από τις κοινές διμερείς επιστημονικές ομάδες.
5. Θα υπάρξει και 2η κοινή προκήρυξη σε από κοινού επιλεγόμενες θεματικές προτεραιότητες. Συνολικός προϋπολογισμός από την ελληνική πλευρά (Ε.Π.Αν.Ε.Κ.) 7.000.000 €, ανά πρόταση έως 500.000 €.

**Διαχρονικά**

1. Οι 2 χώρες συναντώνται στο πλαίσιο της Ομάδας Εργασίας Ε&Τ του Ο.Σ.Ε.Π., η οποία συνέρχεται ανά 6μηνο και υπάρχει αλληλοενημέρωση ως προς τις Ε&Τ δραστηριότητες κάθε συμμετέχουσας χώρας.
2. Τέλος, οι 2 χώρες συμμετέχουν και συνεργάζονται στο πολυμερές συνεργατικό έργο της Ε.Ε. ERANET-RUS-PLUS, το οποίο αφορά στην Ε&Τ συνεργασία μεταξύ Ε.Ε. και Ρωσίας.

**Ελλάδα-Γερμανία**

Τα βασικά θεσμικά και πολιτικά κείμενα που διέπουν την ελληνο-γερμανική Ε&Τ συνεργασία είναι:

* Η από 30.11.1978 Συμφωνία Επιστημονικής και Τεχνολογικής Συνεργασίας μεταξύ Ελλάδας και Γερμανίας (Ν. 1231, ΦΕΚ 24/Α/26.2.1982)
* Τα Πρακτικά (Minutes) της επίσημης υπουργικής συνάντησης της 10ης Δεκεμβρίου 2015, στην Αθήνα, και
* Το Letter of Intent της 14ης Ιουλίου 2016, υπογεγραμμένo από τον Αναπληρωτή Υπουργό Παιδείας, Έρευνας και Θρησκευμάτων, αρμόδιο για τα θέματα Έρευνας και Καινοτομίας, κ. Κώστα Φωτάκη, και τον Κοινοβουλευτικό Υφυπουργό του Ομοσπονδιακού Υπουργείου Παιδείας και Έρευνας της Γερμανίας (BMBF), κ. Τόμας Ράχελ (Thomas Rachel).

Με βάση αυτό το νομικό πλαίσιο έχουν υπογραφεί από το 1982 έως και το 2017 δέκα-έξη (16) διμερή Πρωτόκολλα.

Το νέο πρόγραμμα διμερούς επιστημονικής και τεχνολογικής συνεργασίας Ελλάδας – Γερμανίας έχει ενταχθεί στο Επιχειρησιακό Πρόγραμμα ΕΠΑΝΕΚ με προϋπολογισμό 9,000,000,00 €.  Η κοινή προκήρυξη η οποία δημοσιεύθηκε το 2016 περιλάμβανε τους ακόλουθους θεματικούς τομείς:

•     Αγροδιατροφή

•     Βιοεπιστήμες, Υγεία και Φάρμακα

•     Ενέργεια

•     Υλικά και Κατασκευές

•     Πολιτισμός, Τουρισμός, Πολιτιστικές και Δημιουργικές Βιομηχανίες (Π.Δ.Β.)

•     Βασικές Τεχνολογίες Γενικής Εφαρμογής (Key Enabling Technologies - KETs), με διεπιστημονικό χαρακτήρα: Οπτικές Τεχνολογίες - Οπτική Μετρολογία με εφαρμογές σε διατομεακές παρεμβάσεις (έργα που διευθύνονται από τη βιομηχανία)

Υποβλήθηκαν 157 κοινές προτάσεις εκ των οποίων, μετά από peer-review αξιολόγηση, καθώς και μετά από την σύγκληση της δέκατης-έκτης (16) ελληνο-γερμανικής Μεικτής Επιτροπής, στην Βόννη, στις 14.9.2017, εγκρίθηκαν και χρηματοδοτούνται είκοσι-τέσσερα (24) κοινά έργα με χρηματοδότηση, από την ελληνική πλευρά από το Ε.Π. ΕΠΑΝΕΚ.

**Ελλάδα-Ισραήλ**

Η διμερής Ε&Τ Συνεργασία με το Ισραήλ δρομολογήθηκε, αρχικά, στις 18.5.1992 με την υπογραφή, στην Ιερουσαλήμ, της «*Συμφωνίας για την Μορφωτική, Εκπαιδευτική και Επιστημονική Συνεργασία μεταξύ της Κυβερνήσεως της Ελληνικής Δημοκρατίας και της Κυβερνήσεως του Κράτους του Ισραήλ*» (Ν. 2267/17.12.1992, ΦΕΚ 227/Α’/22.12.1994).

Με βάση αυτήν την Συμφωνία,  υπεγράφη στις 21.3.1993, το 1ο Ελληνο-Ισραηλινό Πρωτόκολλο Συνεργασίας στην Έρευνα και Τεχνολογία (Ε&Τ) με το οποίο εγκρίθηκε η υλοποίηση τριών (3) έργων στους τομείς:

* Πολιτιστικής Κληρονομιάς (Εθνικό Ίδρυμα Ερευνών - ΕΙΕ/Tel Aviv University),
* Βιοτεχνολογίας (Ίδρυμα Τεχνολογίας & Έρευνας - ΙΤΕ/Tel Aviv University),
* Πολυμερών (ΕΜΠ/Hebrew University),

ενώ σε ένα έργο επιπλέον στον τομέα της Βιοτεχνολογίας (Παν. Θεσσαλίας/Cotton production and Marketing Board-Israel) δόθηκε η δυνατότητα ανταλλαγής μιας επίσκεψης για τη δρομολόγηση συνεργασίας.

Σημειώνεται ότι η μεγάλη καθυστέρηση, κατά ενάμιση περίπου έτος, της κύρωσης της Συμφωνίας από την Ελληνική Βουλή δημιούργησε σοβαρά προβλήματα στην ομαλή υλοποίηση των έργων και ουσιαστικά οδήγησε σε αδρανοποίηση της Ελληνο-Ισραηλινής Ε&Τ Συνεργασίας.

Στις 14.2.2006 υπεγράφη, στην Αθήνα, νέα διακρατική συμφωνία Ελλάδας–Ισραήλ με ειδική στόχευση στην ενίσχυση της συνεργασίας του ιδιωτικού τομέα στις δύο χώρες. Η νέα αυτή «*Συμφωνία της Κυβέρνησης της Ελληνικής Δημοκρατίας και της Κυβέρνησης του Κράτους του Ισραήλ για τη διμερή συνεργασία του ιδιωτικού τομέα στην Βιομηχανική Έρευνα και Ανάπτυξη*», κυρώθηκε με τον Ν. 3539/22.2.2007 (ΦΕΚ 45/Α’/23.2.2007).

Η Συμφωνία αυτή, η οποία αποτελεί το πλαίσιο της εφεξής διμερούς Ε&Τ συνεργασίας Ελλάδας-Ισραήλ, οδήγησε σε δύο, μέχρι τώρα, κοινές Προκηρύξεις, των ετών 2012-2015 και 2017-2020.

**Α. 2012-2015**

Το Πρόγραμμα Διμερούς Ε&Τ Συνεργασίας Ελλάδας–Ισραήλ (2012-2015) υλοποιήθηκε και χρηματοδοτήθηκε από το Επιχειρησιακό Πρόγραμμα «Ανταγωνιστικότητα - Επιχειρηματικότητα» - ΕΠΑΝ ΙΙ[[1]](http://www.gsrt.gr/central.aspx?sId=125I515I1370I646I516358" \l "_ftn1" \o ").

**B. 2017-2020**

Το νέο πρόγραμμα διμερούς επιστημονικής και τεχνολογικής συνεργασίας Ελλάδας – Ισραήλ έχει ενταχθεί στο Επιχειρησιακό Πρόγραμμα ΕΠΑΝΕΚ με προϋπολογισμό 9,000,000,00 € και υλοποιείται σε δύο (2) φάσεις:

i. Η 1η προκήρυξη συνολικού προϋπολογισμού 4,500 εκ. € και χρηματοδότηση ανά έργο έως 400.000 €, στους παρακάτω  θεματικούς τομείς:

* Αγροδιατροφή - Agrofood
* Βιοεπιστήμες  & Φάρμακα - Life Sciences & Pharma
* Ενέργεια - Energy
* Περιβάλλον και Βιώσιμη Ανάπτυξη – Environment & Sustainable Development

κατέληξε στην υλοποίηση πέντε (5) έργων.

ii. Η 2η προκήρυξη με προϋπολογισμό 7 εκ. €, αναμένεται να ανακοινωθεί εντός του 2019 και προγραμματίζεται να καλύπτει τους ακόλουθους θεματικούς τομείς:

* Τεχνολογίες Πληροφορικής και Επικοινωνιών , ICT
* Μεταφορές και Εφοδιαστική Αλυσίδα, Transport – Logistics,
* Υλικά και Κατασκευές ,  Materials – Construction
* Αγροδιατροφή,  Agrofood

**Ελλάδα-Κίνα**

Η ελληνο-κινεζική συνεργασία στην Ε&Τ βασίζεται στην ειδική Συμφωνία που υπεγράφη στο Πεκίνο, στις 15.11.1979 (Ν. 1097/11.12.1980, ΦΕΚ 285/Α’/17.12.1980).

Στο πλαίσιο αυτής έχουν υπογραφεί ήδη ένδεκα (11) Πρωτόκολλα με τα οποία εγκρίθηκαν κοινά έργα Ε&Τ συνεργασίας, ενώ έχουν γίνει και πολλές διμερείς εκδηλώσεις (υπουργικές συναντήσεις, workshops/ημερίδες, expert-meetings, αμοιβαίες αποστολές εμπειρογνωμόνων κτλ).

Από το 5ο μέχρι και το 10ο Πρωτόκολλο δαπανήθηκαν, από την ελληνική πλευρά, για την εκτέλεση κοινών ερευνητικών έργων, συνολικά, 1.965.866,20 €.

Στο πλαίσιο του 11ου Πρωτοκόλλου (2013-1015) υλοποιήθηκαν 38 κοινά έργα, με συμμετοχή δημόσιου και ιδιωτικού τομέα, συνολικής ελληνικής δημόσιας δαπάνης 11.842.644,09 ευρώ. Οι κύριες θεματικές περιοχές του Πρωτοκόλλου αυτού ήταν:

Περιβάλλον (10 έργα)

Γεωργία/Αγροδιατροφή (8 έργα)

Ενέργεια (7 έργα)

Υγεία (5 έργα)

Νανοτεχνολογία (4 έργα)

Διάστημα (2 έργα)

Πολιτιστική Κληρονομιά (1 έργο)

Μεταφορές (1 έργο).

**Η νέα προκήρυξη**

Η νέα προκήρυξη (12η) εκδόθηκε τον Ιανουάριο 2018 με εγκεκριμένη χρηματοδότηση 10 εκ. ευρώ από ελληνικής πλευράς, από το χρηματοδοτικό πλαίσιο ΕΠΑΝΕΚ (Επιχειρησιακό Πρόγραμμα «Ανταγωνιστικότητα, Επιχειρηματικότητα & Καινοτομία») 2014-2020. Οι τομείς προτεραιότητας, όπως συμφωνήθηκαν από τις 2 πλευρές, είναι:

1. Αγροδιατροφή
2. Ενέργεια
3. Περιβάλλον
4. Μεταφορές
5. Τεχνολογίες Πληροφορικής και Επικοινωνιών
6. Πολιτιστική κληρονομιά, με έμφαση στις Βασικές Τεχνολογίες Γενικής Εφαρμογής (Key Enabling Technologies - KETs) για τη συντήρηση και προστασία των τεχνουργημάτων, των γλυπτών και των μνημείων.

Κατατέθηκαν 172 κοινές ερευνητικές προτάσεις και είναι σε διαδικασία αξιολόγησης.

[[1]](http://www.gsrt.gr/central.aspx?sId=125I515I1370I646I516358" \l "_ftnref1" \o ") Πράξη «Διμερείς, Πολυμερείς και Περιφερειακές  Ε & Τ Συνεργασίες»/“Διμερής Ε&Τ Συνεργασία Ελλάδας-Ισραήλ  2012-2015”